**Mátranovák Község Közösségi színterének használati szabályzata**

**1. számú melléklete**

***ingyenes használat***

A közösségi színtér helyiségeit ingyenesen használó szervezetek: (településen működő szervezetek, intézmények)

Fekete István Általános Iskola

Mátrai Önkormányzati Társulás Óvodája Fülesmackó Óvoda

Mátranovák Település Roma Nemzetiségi Önkormányzat

Együtt Mátranovákért Egyesület

Mátraaljai Népitánc Egyesület

Mátranovák Iskoláért Alapítvány

Mátranovák Motoros Egyesület

Mátranovák Vasas Sportegyesület

Őrszem Polgárőr Egyesület

Mátranovák, 2017. augusztus 14.

**Mátranovák Község Közösségi színterének használati szabályzata**

**2. számú melléklet**

***Május 1. Művelődési Ház használati díjak***

1. nagyterem díja: 2.000 Ft/óra

2. nagyterem fűtési szezonban 3.000 Ft/óra

3. kisterem díja: 800 Ft/óra

4. kisterem fűtési szezonban 1.200 Ft/óra

4. büfé díja: külön bérleti szerződés alapján

5. konyha és kapcsolódó

helyiségek díja: felújítás után szabályozandó

Mátranovák 2017. augusztus 14.

**Mátranovák Község Közösségi Színterének használati szabályzata**

**3. számú melléklet**

***Május 1. Művelődési Ház, Bányász Emlékház, Könyvtári Szolgáltatóhely házirendje***

I.

**MÁJUS 1. MŰVELŐDÉSI HÁZ**

1. A Művelődési Ház a szabályzat alapján vehető igénybe közművelődési – kulturális rendezvények tartására.

2. A Művelődési Ház nyitva tartása:

*a. Szünnapok:* a hónap első és harmadik hétfőjén szünnap

b.*Napi nyitva tartás*

hétfő: 12.00 – 18.00

kedd: 8.00 – 16.00

szerda: 10.00 – 16.00

csütörtök: 11.00 – 17.00

péntek: 12.00 -18.00

c*. Éves zárvatartás:*

első ütem: tárgyév február 1-től február 15-ig

második ütem: tárgyév július 15-től július 31-ig

3. Az önkormányzati szervezésű belépődíjas rendezvények látogatásának előfeltétele a jegyvásárlás.

4. Belépőjegyes rendezvényeken a résztvevő az ellenőrző szelvényét köteles megőrizni, azt kérésre vagy a terembe való visszaérkezéskor külön felívás nélkül a rendezőknek vagy a felügyeletet végző személyenek köteles bemutatni.

5. A Művelődési Ház programjain résztvevők zavartalan művelődése és szórakozása érdekében be kell tartani a közö9sségi és társas élet kulturált magatartásának szabályait.

6. A Művelődési Ház közösségi célokat szolgált, ezért védelme, berendezésének és felszerelésének anyagi felelősséggel történő használata, a tisztaság és a rend megóvása minden látogató kötelessége.

7. A látogatók személyes tárgyainak megóvásáért az intézmény nem vállal felelősséget.

8. A Művelődési Ház munkatársainak, a polgármesternek, a rendezőknek, a rendőrségnek és a tűzoltóknak az utasításait minden látogató köteles végrehajtani.

9. A Művelődési Ház épületében és az épület környékén szemetelni tilos.

10. Az épületben nyílt láng használata, valamint a dohányzás szigorúan tilos.

11. A Művelődési Ház szolgáltatásait igénybevevők irányában elvárás a kulturált, tiszta, gondozott megjelenés. Az asztalitenisz használatának feltétele a váltócipő használata. A színházterembe történő belépés az asztalitenisz használatakor és különböző művészeti közösségek próbái alkalmával váltócipőben történik.

12. A Művelődési Ház elektromos és hangtechnikai berendezéseit csak az arra megbízást kapott személyek kezelhetik. A színházteremben tilos bútorokat, tárgyakat húzni-tolni, azok csak megemelve mozgathatók.

13. A zártkörű rendezvények kivételével, valamint a vendéglátó egység által bérelt területet kivéve tilos szeszesital bevinni a Művelődési Házba.

14. Tilos kábítószer hatású készítményeket fogyasztani, terjeszteni a Művelődési Házban és annak környékén.

15. A közművelődési szakember a polgármester egyetértésével a rendbontókat ideiglenesen, vagy véglegesen kitilthatja a Művelődési Ház területéről.

16. A Művelődési Ház látogatója köteles azonnali hatállyal értesíteni a művelődésszervezőt, a polgármestert (szükség esetén a rendőrséget, mentőket, tűzoltókat, katasztrófa védelmet) minden olyan eseményről, amely veszélyezteti a látogatók testi épségét, valamint a Művelődési Ház épületét, eszközeit, berendezéseit.

17. A házirend betartása minden látogató számára kötelező. A rendszeres foglalkozáson résztvevők kötelesek betartani a csoport belső szabályait.

18. Tilos minden közízlést megbotránkoztató tevékenység végzése a Művelődési Ház területén .

II.

**BÁNYÁSZ EMLÉKHÁZ**

1. Az Emlékház nyitvatartása:

A használati szabályzat II.1. pontjában foglaltaknak megfelelően a **nyitva tartás** igény szerint, előre egyeztetett időpontban történik.

Éves zárvatartás:

November 1-től Február 28-ig

2. Az Emlékház belépődíj megváltása nélkül látogatható.

3. A látogatások a gondnok irányításával zajlanak, a létesítmény és a kiállított eszközök védelme, valamint a rend és a tisztaság fenntartása érdekében a látogatók kötelesek a gondnok irányítását- , szükség szerint utasítását betartani.

4. A látogatók személyes tárgyainak megőrzéséért a gondnok, illetve a fenntartó nem felelős.

5. Az Emlékházban szemetelni, szeszesitalt fogyasztani, nyílt lángot használni, dohányozni, kábítószerhatású anyagot fogyasztani-, továbbá a közízlést megbotránkoztató tevékenységet végezni tilos.

6. A látogatók kulturált megjelenéssel és magatartással kötelesek segíteni a rendet, rendfenntartást.

7. A gondnok, a közművelődési szakember, a polgármester jogosult a rendbontókat kitiltani a létesítményből.

8. A látogatók kötelesek a gondnoknak jelezni, ha az emberi épséget-, vagy a létesítményt és annak eszközeit veszélyeztető eseményt észlelnek.

9. A látogatók az Emlékház berendezéseit, eszközeit nem kezelhetik.

10. Zártkörű rendezvény tartását az emlékházban a polgármester engedélyezheti.

11. Az emlékház és környezete rendben tartásához a személyi és eszközfeltételeket a fenntartó önkormányzat biztosítja.

12. Az emlékházban elhelyezett gyűjtemény nyilvántartásba vételérő, leltározásáról - a közművelődési szakember közreműködésével - a fenntartó a számviteli szabályok értelemszerű alkalmazásával gondoskodik. Újabb gyűjteményi darab, kiállítási tárgy felajánlásáról a közművelődési szakember átadás-átvételi nyilatkozatot készít, amelynek egy példányát továbbítja a fenntartónak a nyilvántartásba vétel céljából.

III.

**KÖNYVTÁRI SZOLGÁLTATÓ HELY**

(továbbiakban: Könyvtár)

1. A könyvtár *nyitva tartása*:

hétfő: -

kedd: 8.00 – 16.00

szerda: -

csütörtök: -

péntek: 12.00 – 18.00

Éves zárvatartása megegyezik a művelődési ház éves zárva tartásával.

2. *Kölcsönzési idő*: azonos a nyitvatartással

kedden 8.00 – 16.00 óráig

pénteken 12.00 – 18.00 óráig

3. A könyvtárhasználat joga minden magyar és nem magyar állampolgárt korlátozás és megkülönböztetés nélkül megillet. A könyvtár nyilvános szolgáltatásait bárki igénybe veheti, aki a könyvtárhasználati szabályzatot magára nézve kötelezőnek elismeri.

4. A könyvtár *szolgáltatásai*

a. helyben használat (beleértve valamennyi dokumentumtípust

b. dokumentumok kölcsönzése

c. csoportos könyvtárhasználat

d. csak helyben használható állomány igénybevétele (szótárak, lexikonok, adattárak, helytörténeti gyűjtemény, folyóiratok, újságok)

e. tájékoztatás, információszolgáltatás

f. számítógép és internethasználat (ezesetben nem szükséges beiratkozott használónak lenni)

5. *Kölcsönzés*

a. A könyvek nagyobb része kölcsönözhető, maximum 30 napra, mely szükség esetén egy alkalommal meghosszabbíthat 30 napra.

b. Egy alkalommal legfeljebb 8 darab könyv kölcsönözhető.

c. Nem kölcsönözhetők a helytörténeti gyűjtemények, szótárak, lexikonok, adattárak folyóiratok, újságok.

d. Az egyébként nem kölcsönözhető dokumentumok egyedi kérésre a közművelődési szakember döntése alapján kölcsönözhetők, a könyvtár zárásától a legközelebbi nyitásáig.

6. *Számítógép és internethasználat*

a. A könyvtárban elhelyezett számítógépeket minden könyvtárba látogató személy használhatja, az igényt a könyvtárosnak kell jelezni.

b.A számítógép és perifériái csak rendeltetésszerűen használhatók a számítógép beállításain és a programokon módosítani tilos.

c. Nyomtatásra a könyvárban nincs lehetőség, az adatok szkennelésére van lehetőség, ez a könyvtárostól igényelhető.

d. A számítógép használatára a könyvtár nyitvatartási idejében van lehetőség.

e. A számítógéppel kapcsolatban észlelt hibát, rendellenessége a könyvtárosnak kell azonnal jelezni.

f. Lehetőség van az intézmény vezetéknélküli hálózatának saját eszközzel történő használatára.

g. A használó a számítógéphasználat során nem sértheti meg a közművelődési intézmény használatának követelményeit, erkölcsi elvárásait.

h. A nem rendeltetésszerű használatból, vagy szándékos károkozásból eredő kárt, és az ebből adódó javítási költséget a károkozó köteles megtéríteni.

i. A könyvtári számítógépek használatából ideiglenesen vagy véglegesen kizárható az a személy, aki a számítógéphasználat szabályait megsérti.

7. *Beiratkozás*

a. A könyvtárnak bárki tagja lehet, ha a beiratkozási feltételnek eleget tesz.

A beiratkozáshoz személyi igazolvány vagy útlevél szükséges, beiratkozáshoz kötelezően megadandó adatok: név, anyja neve, születési hely és idő, lakcím, személyi igazolvány szám vagy útlevélszám. Egyéb adatok: munkahely, e-mail cím.

b.A beiratkozás az év bármely munkanapján kezdeményezhető.

c. A beiratkozáskor közölt adatokat a könyvtár kizárólag könyvtári célra használja, azt harmadik személyre át nem ruházza, más számára az adatok hozzáférését nem teszi lehetővé.

d. A beiratkozás után az olvasó olvasójegyet kap, amely másra nem ruházható át. Az olvasójegy bemutatása feltétele a 4. pontban foglalt szolgáltatások igénybevételének. Az elveszett olvasójegy érvényét veszi, helyette új olvasójegy kiállítását kell igényelni.

e. A könyvtárba történő beiratkozás ingyenes.

8. Könyv rongálódása, elvesztése

Amennyiben a kölcsönzés ideje alatt a kölcsönzött dokumentum megrongálódott, vagy elveszett, annak értékét meg kell téríteni. A térítés mértéke esetenként kerül megállapításra, melyet a közművelődési szakember határoz meg. Nem kell az okozott kárt megtéríteni, ha az elveszített, megrongált dokumentum helyett azonos kiadású, ép példányt bocsát az olvasó a könyvtár rendelkezésére.

9. Magatartási szabályok

a. Mindenki köteles a könyvtár helységben úgy tartózkodni, hogy azzal mások könyvtári elfoglaltságát ne zavarja.Tilos a hangos beszéd, a másokat zavaró magatartás, a mobiltelefon nem rendeltetésszerű használata.

b.Kitiltható a könyvtárból az a személy, aki a gyűjteményt szándékosan rongálja, egyes darabjait eltulajdonítja. Kitiltható továbbá az az olvasó, aki magatartásával mások könyvtárhasználati jogát súlyosan megsérti.

c. Minden könyvtárhasználó köteles a könyvtári berendezéseket és a gyűjteményt óvni, rendeltetésszerűen használni.

Mátranovák, 2017. augusztus 14.